PATVIRTINTA

Šilalės suaugusiųjų mokyklos direktoriaus 2014 m. d. įsakymu Nr.

**ŠILALĖS SUAUGUSIŲJŲ MOKYKLOS** **2014-2016 METŲ**

**STRATEGINIS PLANAS**

**I. SKYRIUS**

**ĮVADAS**

1. Šilalės suaugusiųjų mokyklos strateginis planas parengtas vadovaujantis Valstybės pažangos strategija „Lietuvos pažangos strategija „Lietuva 2030“, patvirtinta Lietuvos Respublikos Seimo 2012 m. gegužės 15 d. nutarimu Nr. XI-2015, Šilalės rajono savivaldybės tarybos 2012 m. kovo 29 d. sprendimu Nr. T1-57 patvirtintu Šilalės rajono savivaldybės mokyklų tinklo pertvarkos 2012–2015 metų bendruoju planu.

2. Šilalės rajono mokyklų tinklo pertvarkos 2012–2015 metų bendrajame plane atsispindi švietimo sistemoje ir mūsų mokykloje vykstantys ugdymo pokyčiai, taip pat numatyta mokyklos 2014–2016 metų veikla ir jos galimybių taikymas prie švietimo sistemos ir ekonomikos pokyčių.

3. Mokykla vadovaujasi metine veiklos programa ir 2013–2014 ir 2014–2015 mokslo metų pagrindinio ir vidurinio ugdymo programų bendraisiais ugdymo planais (patvirtintais Lietuvos Respublikos švietimo ir mokslo ministro 2013 m. gegužės 27 d. įsakymu Nr. V- 459).

**II. SKYRIUS**

**MOKYKLOS ISTORIJA**

5. Mokykla įkurta 1945 m. rugsėjo 1 d. prie Šilalės vidurinės mokyklos.

6. Nuo 1954 m. suaugusiųjų mokyklos skyriai veikė visame rajone prie kaimo mokyklų ir vadinosi Šilalės vakarinės – pamaininės mokyklos skyriais.

7. Nuo 1993 m. rajone skyrių nebeliko, mokykla tapo Šilalės suaugusiųjų vidurine mokykla.

8. 2000 m. mokykla buvo perkelta į buvusias Šilalės katalikiškosios mokyklos patalpas.

9. 2005 m. spalio mėnesį mokykla perkelta į Šilalės Stepono Dariaus ir Stasio Girėno vidurinės mokyklos patalpas.

10. 2011 m. mokykla perkelta į Šilalės Simono Gaudėšiaus gimnazijai priklausančias patalpas.

**III. SKYRIUS**

**MOKYKLOS VIZIJA**

11. Besimokanti, bendraujanti ir bendradarbiaujanti, atvira kaitai mokykla, suteikianti ugdymosi galimybę įvairių poreikių bei gebėjimų mokiniams.

**IV. SKYRIUS**

**MOKYKLOS MISIJA**

12. Suteikti galimybes jaunimui ir suaugusiems asmenims įveikti išsilavinimo spragas ir įgyti išsilavinimą, kuris padėtų sėkmingai integruotis visuomenėje.

**V. SKYRIUS**

**VERTYBĖS IR FILOSOFIJA**

13. Vertybės:

13.1. mokymasis;

13.2. atsakingumas;

13.3. kūrybiškumas;

13.4. tolerancija;

13.5. bendradarbiavimas.

14. Filosofija – perėjimas nuo mokymo paradigmos prie mokymosi paradigmos, nuo pedagoginio poveikio prie andragoginės sąveikos.

**VI. SKYRIUS**

**SITUACIJOS ANALIZĖ**

17. Mokykla visada siekia būti šiuolaikiška ugdymo įstaiga, kuriai būdingos įvairios veiklos strategijos. Ugdymo procesas specialiosiose klasėse organizuojamas pagal vaiko gebėjimus, poreikius, kūrybiškumą, pasaulėjautą, bei pasirinkimą (pagal galimybes), sudarant individualius ugdymo planus. Bendradarbiaujama su seniūnijų socialiniais darbuotojais, mokinių tėvais, mokinių globėjais, kurie turi mokyklos nelankymo ar blogo mokymosi problemų. Mokytojai, siekdami ugdymo procesą padaryti įdomesnį ir patrauklesnį, taiko įvairius aktyviuosius mokymo metodus. Jiems sudaromos sąlygos nuolat tobulinti savo profesinę kompetenciją, nes tai yra lemiamas veiksnys, užtikrinantis mokyklos veiklos kokybę, kuris padeda siekti geresnio mokinių ugdymo(si) ir neformaliojo mokinių švietimo. Mokytojai tobulinasi ir dalijasi patirtimi dalyvaudami seminaruose, įvairiuose kursuose, metodiniuose pasitarimuose. Dauguma mokytojų dalyvauja mokytojų atestacijos, vaiko gerovės ir kt. darbo grupėse. Mokykla įtraukia į savo renginius mokyklos bendruomenės narius: mokinių tėvelius, senelius ir globėjus, buvusius mokinius ir mokytojus, mokinių šeimos narius, taip pat mokyklos darbuotojus.

18. Išorinės aplinkos analizė **PESTE:**

18.1. **Politiniai – teisiniai veiksniai**. Lietuvos švietimo politika yra orientuota į Vakarų šalių vertybes ir formuojama atsižvelgiant į Europos Sąjungos švietimo gaires ir prioritetus. Lietuvos Respublikos Vyriausybės programoje aiškiai išreikštas prioritetas švietimui, mokslui, investicijų į žmones didinimui. Kartu su ES struktūrinių fondų parama tai atveria galimybes smarkiai pakeisti padėtį tiek šalyje, tiek švietimo sistemoje.

18.2. Mokykla savo veikloje vadovaujasi Lietuvos Respublikos Konstitucija, Lietuvos Respublikos švietimo įstatymu, Jaunimo mokyklų koncepcija, Lietuvos Respublikos Vyriausybės nutarimais, Švietimo ir mokslo ministro įsakymais, Šilalės rajono savivaldybės tarybos sprendimais, kitais teisės aktais bei Šilalės suaugusiųjų mokyklos nuostatais.

18.3. **Ekonominiai veiksniai.** Lėšos ugdymui skiriamos teisės aktų nustatyta tvarka. Vykdant taupymo programą nuo 2011 m. mokytojams atlyginimai mokami atsižvelgiant į jų turimą pedagoginį stažą bei kvalifikacinę kategoriją taikant vidutinius atlyginimų koeficientus. Mokymosi visą gyvenimą strategijos nuostatuose yra teigiama, kad nepakankamas suaugusiųjų švietimo finansavimas neužtikrina tinkamos ugdymo proceso bei rezultatų kokybės. Valstybės ir savivaldybės lėšų pakanka tik ugdomajai veiklai organizuoti, bet ne patalpoms atnaujinti. Mažėjant mokinių skaičiui ir taupant valstybės lėšas, kaip ir visoje Lietuvos Respublikoje mokykloje sumažėjo mokytojų krūviai (neišnaudojamos neformaliojo švietimo valandos, skiriamas minimalus savaitinių valandų skaičius, ribojamos išlaidos kvalifikacijai ir pan.). Dėl krepšelio trūkumo mokykloje nėra socialinio pedagogo, psichologo.

18.4. Mokyklos veikla yra finansuojama iš valstybės ir savivaldybės biudžetų, specialiųjų lėšų už suteiktas mokamas paslaugas ir paramos (2 % gyventojų pajamų mokesčio):

|  |  |  |  |
| --- | --- | --- | --- |
| Finansavimo šaltiniai | 2011 m.  lėšos (tūkst. Lt) | 2012 m.  lėšos  (tūkst. Lt) | 2013 m.  lėšos  (tūkst. Lt) |
| Savivaldybės biudžeto lėšos | 54,1 | 56,6 | 71,5 |
| Specialiosios programos lėšos (pajamos už atsitiktines paslaugas) | 0,2 | 0,7 | 2,4 |
| Specialiosios programos lėšos (pajamos iš patalpų nuomos) | - | - | - |
| Mokinio krepšelio vykdymo programa | 412,4 | 533,0 | 690,5 |
| Valstybinių, perduotų savivaldybėms lėšų programa | - | - | - |
| Europos Sąjungos paramos lėšos ES | - | - | - |
| Valstybės švietimo strategijos įgyvendinimas, vaikų socializacijos programa ir kt. programos | - | - | - |
| Kitos lėšos (labdara, parama, 2% GM) | 1,9 | 1,6 | 1,7 |
| Valstybės deleguotoms funkcijoms atlikti (nemokamas maitinimas) | - | 2,6 | 6,1 |
| Valstybės biudžeto dotacijos kompensacija | - | 7,1 | 19,3 |

18.5. Nors pastebimas mokyklos veiklos finansavimo didėjimas, tačiau būtina atkreipti dėmesį į tai, kad MK ir aplinkos lėšų padidėjimas iš esmės didžiąja dalimi yra skirtas tik darbuotojų atlyginimams vykdant Vyriausybės nutarimus. Bendras finansavimas yra nepakankamas ir neleidžia užtikrinti sveikų ir saugių, aprūpintų naujausiomis IKT ir kitomis moderniomis priemonėmis, ugdymo ir ugdymosi bei darbo sąlygų mokiniams, mokytojams ir pagalbiniam personalui.

18.6. **Socialiniai.** Socialiniai veiksniai turi daugiausiai rizikos veiksnių, įtakojančių suaugusiųjų mokymą.

Dažniausiai iškyla šios socialinės problemos:

- nedarbas, alkoholio, narkotinių, psichotropinių ir kitų medžiagų vartojimas;

- psichologinė, fizinė ar seksualinė prievarta;

- visuomenės senėjimas, negalia;

- vyresnio amžiaus žmonių užimtumo lygis žemas, tik du trečdaliai darbingų žmonių dirba;

- daugėja darbo vietų, reikalaujančių aukštesnės kvalifikacijos, o darbo vietų, kur užtenka žemos kvalifikacijos, poreikis mažėja;

- migrantų, mokyklos nebaigusiųjų asmenų, nesimokančio, nedirbančio ir mokymuose nedalyvaujančio jaunimo, neįgaliųjų ir vyresnio amžiaus žmonių mokymasis;

- bendradarbiavimas su darbdaviais ir socialiniais partneriais.

Todėl reikia:

- didinti suaugusiųjų mokymosi galimybių pasiūlą kaip priemonę stiprinti socialinę įtrauktį ir aktyvų dalyvavimą bendruomenės bei visuomenės dalyvavime;

- kad profesinė karjera truktų ilgiau, reikia suteikti galimybių įgyti naujų įgūdžių bet kuriuo gyvenimo etapu.

18.7. **Technologijos.** Viena iš 2020 Europos strategijų „Europos skaitmeninė darbotvarkė“ nurodo griečiau plėtoti spartųjį internetą ir užtikrinti galimybes naudotis bendros skaitmeninės rinkos teikiamais privalumais, siekiama, kad kuo daugiau žmonių naudotųsi internetinėmis ir ryšių technologijomis (IRT), akcentuojama jų įtaka suaugusiųjų mokymo srityje. Pastaraisiais metais akivaizdžiai išaugo informavimo apie mokymosi galimybes apimtis.

18.8. Mokykla privalo reaguoti į šiandienos pokyčius visuomenėje ir mokyti mokinius naudotis informacinėmis komunikacinėmis technologijomis bei taikyti jas praktikoje. Mokymui yra naudojama 15 kompiuterių su internetine prieiga (2 specialiosiose klasėse, 12 IT kabinete, 1 nešiojamas ir kabinetuose). Vienam kompiuteriui tenka 11,2 mokinio.

18.9. **Edukaciniai suaugusiųjų.** Mokytojai, dirbantys pagal jaunimo ir suaugusiųjų bendrojo ugdymo programas privalo: išmanyti ugdymo turinį ir gebėti jį diferencijuoti, individualizuoti ir pritaikyti mokinių ugdymosi poreikiams. Būti baigę andragogikos pagrindų kursus, gerai mokėti lietuvių kalbą; jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus; mokėti bent vieną užsienio kalbą, mokėjimo lygis turi ne žemesnį kaip B1 kalbos mokėjimo lygį; mokėti naudotis informacinėmis technologijomis (pagal Reikalavimus mokytojų kompiuterinio raštingumo programoms, patvirtintus Lietuvos Respublikos švietimo ir mokslo ministro 2007 m. kovo 29 d. įsakymu Nr. ISAK–555. Pedagogai nuolat keldami kvalifikaciją, įgydami vis naujų kompetencijų, efektyvina ugdymo procesą. Vystoma projektinė veikla. Pedagogai vis aktyviau dalyvauja tarptautiniuose ir šalies ar miesto projektuose. Ugdymo procese taikomi nauji, pažangūs, konstruktyvūs, aktyvūs andragoginio ugdymo metodai. Andragogai aktyviau vertina ugdytinių daromą pažangą, o ne tik įgytas žinias. Vertinant akcentuojami įgūdžiai, gyvenimiškoji patirtis.

19. **Vidinių išteklių analizė:**

19.1. **Mokyklos kultūra/Etosas.** Šilalės suaugusiųjų mokykla pasižymi jaukia, svetinga, estetiška ir saugia aplinka. Esame įsikūrę Šilalės Simono Gaudėšiaus gimnazijai priklausančiose patalpose, specialiosios klasės įsikūrusios Šilalės rajono socialinių paslaugų namams priklausančiose patalpose. Mokyklos bendruomenė dalyvauja edukacinių erdvių kūrime. Daug teminių parodų ar renginių vyksta mokyklos bibliotekoje, mokytojų, mokinių darbai yra eksponuojami mokyklos koridoriuose, laiptinėje, kitose erdvėse. Edukacinės erdvės tarnauja ugdymo netradicinėse aplinkose realizavimui. Mokykloje vyksta susitikimai su kultūros veikėjais, rašytojais, politikais, istorinių įvykių dalyviais. Visa Mokyklos kultūrinė veikla glaudžiai susijusi su bendruomenės narių poreikiais, kultūra pripažįstama kaip viena pagrindinių įstaigos vertybių. Gerą Mokyklos mikroklimatą lemia vyraujanti nuostata, kad mokiniai ir mokytojai yra lygiaverčiai ugdymosi proceso dalyviai, kad ugdymasis yra visą gyvenimą trunkantis procesas. Mokykloje vyksta tradiciniai renginiai: Rugsėjo 1-osios, Mokytojų dienos, Europos kalbų dienos, Žmonių su negalia dienos paminėjimai, Kalėdinės šventės, Šimtadienis, Pasaulinė žemės diena, Motinos diena, Paskutinio skambučio šventės, Brandos atestatų įteikimo šventė, Valstybinių ir atmintinų dienų minėjimai. Mokyklos bendruomenė dalyvauja kasmetinėje Lietuvos suaugusiųjų savaitėje, aplinkosauginėse akcijose „Darom“, taip prisidėdama prie savo aplinkos, kurioje gyvename, puoselėjimo, gražinimo, saugojimo. Organizuojant renginius ir veiklas pagrindinė problema yra ta, kad mokykla neturi transporto, o specialiųjų klasių mokiniai yra kitame pastate, dėl ko negali dalyvauti visuose renginiuose. Sunku jiems įrengti edukacines erdves, specialiųjų poreikių mokiniai neturi poilsio zonos. Suaugusiems mokiniams dažnai stinga iniciatyvos ir motyvacijos dalyvauti akcijose, renginiuose, projektinėje veikloje.

19.2. **Ugdymas ir mokymasis.** Mokykloje nustatomi ir analizuojami mokinių ugdymo(si) poreikiai: gegužės mėnesį 10 klasių mokiniai supažindinami su siūlomomis pasirenkamųjų dalykų, dalyko modulių programomis, mokymosi būdais, atliekami mokinių mokymosi poreikių tyrimai žodžiu, jie apibendrinami; pateikdami dokumentus, Mokyklos ir iš kitų mokyklų atvykę mokiniai užpildo prašymą ir lentelę – anketą mokytis branduolio dalykų. Iš užpildytų lentelių – anketų ištiriami preliminarūs mokinių poreikiai. Sudaryti klasių pamokų tvarkaraščiai skelbiami mokiniams skelbimų lentose, mokyklos internetiniame puslapyje.

19.2.1. Mokykloje mokosi 181 mokinys. Mokykloje yra 9 dalykiniai kabinetai, kompiuterių klasė, biblioteka, specialiųjų ugdymosi poreikių klasės yra įsikūrusios Šilalės rajono socialinių paslaugų namuose;

19.2.2. Mokyklos išsilaikymui, jos įgyvendinimo programoms tiesioginės įtakos turi mokinių skaičius. Per paskutiniuosius trejus metus mokinių skaičiaus kitimas beveik stabilus. Prognozuoti sunku, nes nėra tiksliai žinoma, kiek suaugusiųjų nėra įgiję pagrindinio ar vidurinio išsilavinimo.

19.2.3. Mokinių skaičius specialiųjų ugdymosi poreikių klasėse:

|  |  |
| --- | --- |
| Klasė | 2013 – 2014 m.m. |
| 2 | 3 |
| 4 | 2 |
| 5 | 1 |
| 6 | 1 |
| 7 | 1 |
| 8 | 2 |
| 9 | 1 |
| 10 | 3 |
| Socialinių įgūdžių ugdymo klasė | 2 |
| Viso | 16 |

19.2.4. Mokinių skaičius jaunimo ir suaugusiųjų klasėse:

|  |  |  |  |
| --- | --- | --- | --- |
| Klasė | 2011 – 2012 m. m. | 2012 – 2013 m. m. | 2013 – 2014 m. m. |
| 7 | 7 | 5 | 1 (jaunimo kl.) |
| 8 | 8 | 13 | 6 (1 jaunimo kl.) |
| 9 | 11 | 15 | 15 |
| 10 | 21 | 18 | 27 |
| 11 | 58 | 43 | 52 |
| 12 | 57 | 72 | 51 |
| Viso | 162 | 166 | 152 |

19.2.5. Dalis baigusių 10 klasę mokinių toliau tęsia mokymąsi mūsų mokykloje, profesinėse mokyklose arba dirba. Nutraukę mokymąsi, dažniausiai išvyksta dirbti į užsienį arba registruojasi darbo biržoje ir įgyja profesiją, kuri nereikalauja vidurinio išsilavinimo. Kadangi mokiniai yra vyresnio amžiaus, dauguma stokoja motyvacijos.

19.2.6. Neformalusis švietimas **–** mokykloje pradėtas įgyvendinti nuo 2012 m. rugsėjo 1 d. Neformaliojo švietimo užsiėmimus „Meno pasaulyje“ lanko lavinamųjų klasių mokiniai. Mokiniai dalyvauja įvairiuose mokyklos renginiuose ir šventėse.

20. Mokykloje veikia mokytojų metodinė grupė. Metodinėje mokytojų grupėje analizuojama ir ieškoma būdų, kaip skatinti mokinių mokymosi motyvaciją, didinti lankomumą, taikyti mokymosi pažangą skatinančius vertinimo būdus ir formas.

21. Šilalės suaugusiųjų mokykla yra atvira Šilalės miesto bendruomenei. Mokykloje vyksta tradiciniai renginiai, atvirų durų dienos. Mokyklos mokiniai ir mokytojai aktyviai įsijungia ir patys dalyvauja miesto ir rajono organizuojamuose renginiuose, šventėse, įvairiuose projektuose.

22. Mokykloje nuo 2012–2013 m. m. organizuojamas ugdymas karjerai derinant PIT-o ir klasių vadovų veiklą. Sudarytos sąlygos mokiniams sužinoti apie profesijų pasirinkimą, mokymosi galimybes Lietuvos ir užsienio šalių mokyklose. Sukauptas pakankamas informacijos kiekis (leidiniai, spaudiniai, brošiūros, laikraščiai) apie mokymo įstaigas, įvairias profesijas, stojimo ir mokymosi sąlygas, studijų programas. PIT-as aprūpintas įvairia įranga: yra 3 kompiuteriai, spausdintuvas, skaneris, veikia internetas. Naudodamiesi internetu mokiniai susiranda informaciją apie stojimo sąlygas į šalies ir užsienio aukštąsias mokyklas, kolegijas, profesines mokyklas. Individualius ugdymo(si) planus mokiniams padeda susidaryti klasių vadovai. Mokykloje nuo 2013 m. dirba ugdymo karjerai specialistė, kuri padeda mokiniams pasirinkti specialybę ar darbą pagal polinkius ir gebėjimus.

**23. Personalo formavimas ir organizavimas.**

23.1. Įstaigoje dirba direktorius 1 (1 et.), direktoriaus pavaduotojas ugdymui 1 (1 et.), auklėtoja 1 (1 et.), mokytojo padėjai 2 (2 et.), vyr. buhalteris 1 (1 et.), raštinės vedėja 1 (1et.), valytoja 1 (0,75 et.). Visi darbuotojai dirba pagal darbo sutartis.

23.2. Mokykloje dirba 22 mokytojai: visi mokytojai su aukštuoju išsilavinimu, dėstomo dalyko specialistai.

23.3. Mokytojų kvalifikacija:

|  |  |  |  |  |
| --- | --- | --- | --- | --- |
| Atestuota | Mokytojo  kvalifikacinė  kategorija | Vyresniojo  mokytojo  kvalifikacinė  kategorija | Mokytojo  metodininko  kvalifikacinė  kategorija | Mokytojo  andragogo  kvalifikaciją  turi |
| 22 | 3 | 11 | 8 | 7 |

Mokytojų turimas išsilavinimas ir kvalifikacija atitinka mokytojui – andargogui keliamus reikalavimus. Mokyklos vadovai, mokytojai bei kitas pedagoginis personalas kelia savo kvalifikaciją pagal mokyklos veiklos tikslus ir uždavinius bei mokyklos biudžete kvalifikacijos kėlimui skiriamas lėšas. Kasmet didėjantis mokytojų kvalifikacijos kėlimo poreikis ir finansavimas sudaro mokytojams didesnes galimybes dalyvauti seminaruose, tobulinti dalykines, pedagogines, psichologines žinias, kurias gali taikyti savo darbe. Kiekvienais metais aplankome bent vieną Lietuvoje esančią suaugusiųjų mokyklą, kur dalijamės patirtimi, semiamės žinių, užmezgame bendradarbiavimą. Trūksta mokytojams motyvacijos dalyvauti kvalifikaciniuose renginiuose, siekiant aukštesnės kategorijos, nes dėl lėšų stygiaus nėra galimybės paskatinti.

**VII. SKYRIUS**

**SSGG ANALIZĖ**

|  |  |
| --- | --- |
| **Stiprybės** | **Silpnybės** |
| * Vienintelė Šilalės rajone suaugusiųjų mokykla, suteikianti galimybę suaugusiems žmonėms įgyti pradinio, pagrindinio ir vidurinio mokslo išsilavinimą („antrojo šanso“ galimybė). * Geros ugdymosi sąlygos. * Ugdymo karjerai plėtra. * Lanksti mokymosi politika. * Mokyklos bendruomenės solidarumas. | * Dalies mokinių mokymosi motyvacijos stoka. * Psichologo ir socialinio pedagogo poreikis. * Nedidelė projektų rašymo patirtis. * Didelė mokinių kaita per mokslo metus. * Daug andragogų, kuriems darbas mokykloje – nepagrindinis. |
| **Galimybės** | **Grėsmės** |
| * Tarptautinių fondų teikiamos galimybės. * Edukacinės pilietinės veiklos bei asmenybės saviugdos organizavimas. * Padėti socialiai atskirtų rajono gyventojų sluoksniui labiau pasiruošti darbo rinkai. * Mokytojų skatinimo sistemos tobulinimas. * Informuoti rajono visuomenę apie mokymosi visą gyvenimą galimybes mokykloje. | * Nestabili materialinė gyventojų padėtis neskatina noro mokytis visą gyvenimą, trukdo besimokančios visuomenės idėjos įgyvendinimui. * Vietinės valdžios ir politikų kaita, nepakankamas finansavimas gali neleisti spręsti strateginių uždavinių. * Darbdavių nenoras padėti besimokantiems ir besišviečiantiems darbuotojams. * Nestabili švietimo politika suaugusiųjų švietimo klausimais. |

**VIII. SKYRIUS**

**MOKYKLOS PRIORITETAI, TIKSLAI IR UŽDAVINIAI**

|  |  |  |
| --- | --- | --- |
| Prioritetai | Tikslai | Uždaviniai |
| 1. Teikti kokybiškas  švietimo paslaugas. | 1.1. Siekiant ugdymosi kokybės, diegti naujus mokymosi būdus ir formas panaudojant informacines ir ryšio technologijas (IRT), tobulinant bendravimo su mokiniais virtualioje erdvėje dalykines, psichologines bei technologines kompetencijas. | 1.1.1. Veiklinti ugdytinių, pedagogų  mokymąsi ir išmokimą.  1.1.2. Taikyti informacines komunikacines priemones, ryšio technologijas veiksmingam mokymuisi.  1.1.3. Pasiruošti vidurinio ugdymo programos akreditacijai. |
| 1.2. Kurti mokymosi aplinką, padedančią užtikrinti mokinių, turinčių SUP, ugdymo individualizavimą, aktyvų mokymąsi, bendradarbiavimą, moderniųjų technologijų panaudojimą, kompetencijų ugdymą saugioje ir sveikoje aplinkoje. | 1.2.1. Užtikrinti švietimo paslaugų kokybę mokiniams, turintiems SUP.  1.2.2. Kurti modernią ir saugią ugdymo(-si) aplinką.  1.2.3. Skatinti SUP turinčių mokinių socializaciją, formuoti mokinių vertybines nuostatas, bendrąsias kompetencijas, skatinti saviraišką. |
| 2. Kurti bendravimo ir bendradarbiavimo kultūrą. | 2.1. Gerinti Mokyklos įvaizdį ir kelti bendruomenės kultūrą. | 2.1.1. Tobulinti Mokyklos bendruomenės ir visuomenės narių informavimo sistemą.  2.1.2. Stiprinti mokyklos ryšius su vietos bendruomenės savivalda, socialiniais partneriais šalyje ir užsienyje. |

**IX. SKYRIUS**

**TIKSLŲ IR UŽDAVINIŲ ĮGYVENDINIMO PRIEMONIŲ PLANAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Tikslas 1.1. Siekiant ugdymosi kokybės, diegti naujus mokymosi būdus ir formas panaudojant informacines ir ryšio technologijas (IRT), tobulinant bendravimo su mokiniais virtualioje erdvėje dalykines, psichologines bei technologines kompetencijas | | | | | | | | | | |
| Uždavinys 1.1.1. Veiklinti mokinių, pedagogų mokymąsi ir išmokimą. | | | | | | | | | | |
| Priemonė | | | Planuojami  rezultatai | Pasiekimo  laikas | | | Atsakingi | | Lėšų  poreikis  (tūkst. Lt) | Finansavimo  šaltinis |
| 1. Veiklos ir  metodikos  rekomendacijų  aprašų  parengimas; | | | Kryptingas  pedagogų  kvalifikacijos  kėlimas ugdymo  programų  tobulinimo, jų  pritaikymo  mokinių  poreikiams  kryptimi (100  proc.) | 2014-2015 | | | Direktorius | | 3000 | Biudžetinės  MK lėšos |
| 2. Kuo daugiau  mokyklos  bendruomenės  įtraukti į  projektinę veiklą,  tobulinti  gebėjimus ir  pritraukti  papildomas lėšas | | | Patirtinis pedagogų  mokymasis  (30 proc.),  aktyvesnis  dalyvavimas  projektinėje  veikloje  (vykdomas  tarptautinis  projektas,  orientuotas į  aktyvių mokymosi  metodų taikymą  pamokose) | 2014-2015 | | | Darbo grupė | | 2000 | Projekto lėšos |
| 3. Sistemingai organizuoti užsiėmimus (kartą  per mėnesį) su  pedagogais,  siekiant išugdyti  šiuolaikinės  pamokos  reikalavimus  atitinkančius  gebėjimus | | | Gerosios patirties sklaida, 2-3 atviros  pamokos, taikant  aktyvius  mokymosi  metodus | 2014-2016 | | | Direktoriaus pavaduotoja ugdymui | | 1000 | Biudžetinės MK lėšos skirtos kvalifikacijos tobulinimui |
| Uždavinys 1.1.2. Taikyti informacines komunikacines priemones, ryšio technologijas veiksmingam  mokymuisi. | | | | | | | | | | | | |
| 1. Sistemingai  organizuoti  užsiėmimus (kartą per ketvirtį su  pedagogais,  siekiant nustatyti  jų poreikius,  gebėjimus ir  reikiamos  pagalbos poreikį,  tobulinant  informacinius  komunikacinius  gebėjimus. | Kryptingas  pedagogų  kvalifikacijos  kėlimas, apmokant  mokyklos  administraciją,  pedagogus ir  mokinius naudotis  informacinėmis  ryšio  technologijomis.  30% pedagogų turi  ECDL  pažymėjimus | | | 2014-2015 | | | Direktorius | | 1000 | Biudžetinės MK lėšos skirtos kvalifikacijos tobulinimui | | |
| 2. Parengti veiklos  ir metodikos  rekomendacijų  aprašus (pagal  mokomųjų dalykų  sritis). | Sukurta savo  veiklos pamokoje  vertinimo sistema,  užtikrinanti  periodišką  refleksiją ir savo  veiklos  rezultatyvumo  įvertinimą | | | 2014-2015 | | | Metodinė  taryba, darbo  grupė | | 1000 | Biudžetinės MK lėšos | | |
| 3. Įsitraukiant į  naujus projektus  su užsienio  šalimis, taikyti  įgytą patirtį  informacinių ir  ryšio technologijų  priemonių  įsigijimui ir  atnaujinimui,  kuriant mokymosi  aplinkas. | Parengtas  tarptautinis  projektas patirties  sklaidai, taikant  informacines  komunikacines ir ryšio technologijas | | | 2015-2016 | | | Direktoriaus  pavaduotoja  ugdymui | | 21000 | Biudžetinės MK, projekto lėšos | | |
| Uždavinys 1.1.3. Pasiruošti vidurinio ugdymo programos akreditacijai. | | | | | | | | | | | | |
| 1. Vidurinio ugdymo  programos akreditacijos  kriterijų ir jos vykdymo tvarkos  aprašo 5 priedo lentelių analizė. | | | Atlikta išsami analizė, sudarytas pasiruošimo planas. | | 2014 | Direktorius, direktoriaus pavaduotojas ugdymui,  darbo grupė | | | žmogiškieji ištekliai |  | | |
| 2. Dokumentų reikalingų akreditacijai, parengimas, trūkstamų mokymo priemonių įsigijimas. | | | Paruošti dokumentai.  Įsigyti kompiuteriai, sudaryta galimybė naudoti elektroninį dienyną. | | 2014-2015 | Direktorius, direktoriaus pavaduotojas ugdymui | | | 20 000 | Biudžetinės MK lėšos | | |
| 3. Pažintis su akredituotu suaugusiųjų mokymo centru (mokykla). | | | Pasidalijimas gerąja patirtimi. | | 2014 | Direktorius, direktoriaus pavaduotojas ugdymui | | | 1000 | Biudžetinės MK lėšos skirtos kvalifikacijos tobulinimui | | |
| Tikslas 1.2. Kurti mokymosi aplinką, padedančią užtikrinti mokinių, turinčių SUP, ugdymo individualizavimą, aktyvų mokymąsi, bendradarbiavimą, moderniųjų technologijų panaudojimą, kompetencijų ugdymą saugioje ir sveikoje aplinkoje. | | | | | | | | | | | | |
| Uždavinys 1.2.1. Užtikrinti švietimo paslaugų kokybę mokiniams, turintiems SUP. | | | | | | | | | | | | |
| 1. Ugdymo turinio individualizavimas | | Konsultuojantis su pedagoginės psichologinės tarnybos specialistais ir aptarus Vaiko gerovės komisijoje bus sudarytos individualius mokinio poreikius atitinkančios programos. | | | 2014- 2016 | | | Direktorės pavaduotoja ugdymui, klasių mokytojos. | Žmogiš-kieji ištekliai |  | |
| 2. Tinkamas mokomųjų dalykų parinkimas | | Priimtos vieningos programų, teminių planų, pateikimo formos. | | | 2014-2016 | | | Direktorės pavaduotoja ugdymui, klasių mokytojos | Žmogiš-kieji ištekliai |  | |
| 3. Mokytojų kvalifikacijos kėlimas | | Tikslingas, padedantis veiksmingai įgyvendinti ugdymo turinį, mokytojų kvalifikacijos tobulinimas. | | | 2014-2016 | | | Direktorė, Direktorės pavaduotoja ugdymui, klasių mokytojos | 2000 | Biudžetinės MK lėšos skirtos kvalifikacijos tobulinimui | |
| Uždavinys 1.2.2. Kurti modernią ir saugią ugdymo(-si) aplinką. | | | | | | | | | | | |
| 1. Mokymosi  bazės  turtinimas ir modernizavimas | | Atnaujintos ugdymo priemonės, kompiuterizuotos darbo vietos | | | 2014- 2016 | | | Direktorės pavaduotoja ugdymui, klasių mokytojos. | 20 000 | Biudžetinės MK lėšos | |
| 2. Mokymosi aplinkos turtinimas ir modernizavimas | | Tobulesnės, skatinančios mokytis edukacinės erdvės | | | 2014-2015 | | | Direktorės pavaduotoja ugdymui, klasių mokytojos | 5000 | Biudžetinės MK lėšos skirtos | |
| Uždavinys 1.2.3. Skatinti SUP turinčių mokinių socializaciją, formuoti mokinių vertybines nuostatas, bendrąsias kompetencijas, skatinti saviraišką. | | | | | | | | | | | |
| 1. Neformaliojo švietimo panaudojimo galimybės,  sudarant sąlygas kūrybinėms idėjoms atsiskleisti. | | | Kasmet parengti ir pasiūlyti bent tris neformaliojo  švietimo programas. Užsiėmimuose dalyvauja ne mažiau kaip 50 proc. mokinių. | | 2014- 2016 | | | Direktorės pavaduotoja ugdymui, klasių mokytojos. | 1000 | Biudžetinės MK lėšos | |
| 2. Mokinių įtraukimas į socializacijos programas. | | | Organizuojamos programos, renginiai mokinių socializacijai skatinti. | | 2014-2016 | | | Direktorės pavaduotoja ugdymui, klasių mokytojos | 1000 | Biudžetinės MK lėšos | |

**X. SKYRIUS**

**STRATEGIJOS ĮGYVENDINIMO VERTINIMAS**

(Pateikiama informacija apie tai, kaip mokykla atlieka tarpinį siekiamo rezultato patikrą ir koks yra įstaigos strateginių tikslų įgyvendinimo vertinimas.)

|  |  |  |  |  |  |  |
| --- | --- | --- | --- | --- | --- | --- |
| 1 tikslas – | | | | | | |
|  | Planuotas rezultatas | Pasiektas rezultatas | Planuoti finansiniai ištekliai | Panaudoti finansiniai ištekliai | Planuota įgyvendinti (data) | Įgyvendinta  (data) |
| Uždavinys 1 |  |  |  |  |  |  |
| Uždavinys 2 |  |  |  |  |  |  |
| Uždavinys 3 |  |  |  |  |  |  |
| Išvada apie pasiektą tikslą – | | | | | | |

(Kiekvienam tikslui pateikiamos atskiros lentelės, įsivertinimas vyksta kasmet).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šilalės suaugusiųjų mokyklos tarybos

2014 m. sausio 29 d.

Protokoliniu nutarimu Nr. 3

PRITARTA

Šilalės rajono savivaldybės administracijos

direktoriaus 2014 m. kovo 3 d.

įsakymu Nr. DĮV-345